CELEX: 32014R0025
Language: lt
Date: 2014-01-13 00:00:00
Title: 2014 m. sausio 13 d. Komisijos įgyvendinimo reglamentas (ES) Nr. 25/2014, kuriuo dėl Kanados įrašo trečiųjų šalių, teritorijų, zonų arba teritorinių vienetų, iš kurių leidžiama į Sąjungą importuoti ar per ją vežti tranzitu tam tikrus vandens gyvūnus, sąraše iš dalies keičiamas Reglamentas (EB) Nr. 1251/2008  Tekstas svarbus EEE

14.1.2014   
            
            
               LT
            
            
               Europos Sąjungos oficialusis leidinys
            
            
               L 9/5
            
         
      KOMISIJOS ĮGYVENDINIMO REGLAMENTAS (ES) Nr. 25/2014
   2014 m. sausio 13 d.
   kuriuo dėl Kanados įrašo trečiųjų šalių, teritorijų, zonų arba teritorinių vienetų, iš kurių leidžiama į Sąjungą importuoti ar per ją vežti tranzitu tam tikrus vandens gyvūnus, sąraše iš dalies keičiamas Reglamentas (EB) Nr. 1251/2008
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. spalio 24 d. Tarybos direktyvą 2006/88/EB dėl gyvūnų sveikatos reikalavimų, taikomų akvakultūros gyvūnams ir jų produktams, ir dėl tam tikrų vandens gyvūnų ligų prevencijos ir kontrolės (1), ypač į jos 22 straipsnį ir 61 straipsnio 3 dalį,
   kadangi:
   
               (1)
            
            
               Direktyva 2006/88/EB nustatyti gyvūnų sveikatos reikalavimai, taikomi pateikiant rinkai, importuojant ir vežant tranzitu per Sąjungą akvakultūros gyvūnus ir jų produktus;
            
         
               (2)
            
            
               Komisijos reglamento (EB) Nr. 1251/2008 (2) III priede nustatytas sąrašas trečiųjų šalių, teritorijų, zonų arba teritorinių vienetų, iš kurių leidžiama įvežti akvakultūros gyvūnus;
            
         
               (3)
            
            
               be to, Reglamento (EB) Nr. 1251/2008 IV priedo A ir B dalyse gyvūnų sveikatos sertifikatų pavyzdžiuose pateikti gyvūnų sveikumo patvirtinimai, susiję su reikalavimais, taikomais Direktyvos 2006/88/EB IV priedo II dalyje išvardytoms tam tikroms ligoms imlių gyvūnų rūšims;
            
         
               (4)
            
            
               kai kurios Kanados provincijos (Britų Kolumbija, Alberta, Saskačevanas, Manitoba, Naujasis Bransvikas, Naujoji Škotija, Princo Edvardo sala, Niufaundlandas ir Labradoras, Jukonas, Šiaurės Vakarų teritorijos ir Nunavutas) šiuo metu yra įtrauktos į Reglamento (EB) Nr. 1251/2008 III priedą. Todėl iš šių provincijų leidžiama į Sąjungą importuoti virusinei hemoraginei septicemijai imlių rūšių žuvis, kaip nurodyta Direktyvos 2006/88/EB IV priedo II dalyje;
            
         
               (5)
            
            
               Kanada paprašė į Reglamento (EB) Nr. 1251/2008 III priede nurodytą sąrašą įtraukti Kvebeko provinciją. 2012 m. birželio mėn. Maisto ir veterinarijos tarnybos Kanadoje atlikto audito išvadose dėl vandens gyvūnų sveikatos nurodyta, kad šios trečiosios šalies kompetentinga institucija gali pateikti atitinkamas garantijas dėl žuvų ligų priežiūros ir stebėsenos ir kad veikia patikima žuvų ir jų produktų eksporto į Sąjungą sertifikavimo sistema. Be to, Kanados kompetentinga institucija pateikė Komisijai išsamios informacijos apie 2007–2012 m. vykdytą rizika pagrįstą priežiūros programą, susijusią su virusine hemoragine septicemija; programa susijusi su laukinėmis žuvimis, kilusiomis iš didesnės rizikos baseinų Kvebeko provincijoje. Išanalizavus priežiūros programos sudėtį ir įgyvendinimą galima daryti išvadą, kad labai mažai tikėtina, kad per tuos metus imlių laukinių žuvų populiacijose Kvebeko provincijoje plito virusinės hemoraginės septicemijos virusas. Tai yra papildoma garantija dėl virusinei hemoraginei septicemijai imlių rūšių žuvų arba jų produktų, kurie galėtų būti importuojami iš Kvebeko į Sąjungą;
            
         
               (6)
            
            
               todėl tikslinga leisti iš Kvebeko į Sąjungą importuoti virusinei hemoraginei septicemijai imlių rūšių žuvis, kaip nurodyta Direktyvos 2006/88/EB IV priedo II dalyje, skirtas auginti, įskaitant natūralaus išsivalymo plotams, pramoginės žvejybos plotams ir atviroms dekoratyvinių vandens gyvūnų laikymo vietoms;
            
         
               (7)
            
            
               todėl Reglamentas (EB) Nr. 1251/2008 turėtų būti atitinkamai iš dalies pakeistas;
            
         
               (8)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1251/2008 III priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. sausio 13 d.
      
         
            Komisijos vardu
         
         
            Pirmininkas
         
         José Manuel BARROSO
         
      
   
   
      (1)  OL L 328, 2006 11 24, p. 14.
   
      (2)  2008 m. gruodžio 12 d. Komisijos reglamentas (EB) Nr. 1251/2008, kuriuo įgyvendinamos Tarybos direktyvos 2006/88/EB nuostatos dėl akvakultūros gyvūnų ir jų produktų pateikimo rinkai ir importo į Bendriją reikalavimų bei dėl tokiais atvejais taikomų sertifikavimo reikalavimų ir kuriuo patvirtinamas gyvūnų platintojų rūšių sąrašas (OL L 337, 2008 12 16, p. 41).
   
      PRIEDAS
      Reglamento (EB) Nr. 1251/2008 III priedo lentelėje Kanados įrašas pakeičiamas taip:
      
         
                     Šalis/teritorija
                  
                  
                     Akvakultūros gyvūnų rūšis
                  
                  
                     Zona / teritorinis vienetas
                  
               
                     ISO kodas
                  
                  
                     Pavadinimas
                  
                  
                     Žuvys
                  
                  
                     Moliuskai
                  
                  
                     Vėžiagyviai
                  
                  
                     Kodas
                  
                  
                     Apibūdinimas
                  
               
                     „CA
                  
                  
                     Kanada
                  
                  
                     X
                  
                  
                      
                  
                  
                      
                  
                  
                     CA 0 (C)
                  
                  
                     Visa šalies teritorija
                  
               
                     CA 1 (D)
                  
                  
                     Britų Kolumbija
                  
               
                     CA 2 (D)
                  
                  
                     Alberta
                  
               
                     CA 3 (D)
                  
                  
                     Saskačevanas
                  
               
                     CA 4 (D)
                  
                  
                     Manitoba
                  
               
                     CA 5(D)
                  
                  
                     Naujasis Bransvikas
                  
               
                     CA 6 (D)
                  
                  
                     Naujoji Škotija
                  
               
                     CA 7 (D)
                  
                  
                     Princo Edvardo sala
                  
               
                     CA 8 (D)
                  
                  
                     Niufaundlandas ir Labradoras
                  
               
                     CA 9 (D)
                  
                  
                     Jukonas
                  
               
                     CA 10 (D)
                  
                  
                     Šiaurės Vakarų teritorijos
                  
               
                     CA 11 (D)
                  
                  
                     Nunavutas
                  
               
                     CA 12 (D)
                  
                  
                     Kvebekas“